text: Swingerne rykker ud i det fri
  04 august 2013 kl. 16.08
  Medlemmerne af swingerklubberne har forladt de mørke klublokaler og lufter deres numser og dyrker sex på stranden her i sommervarmen.
  TV SYD var søndag på Houstrup strand ved Nørre Nebel og her bekræftede flere gæster og medlemmer af swingerklubber, at de dyrker sex i klitterne.
  Det er ikke ulovligt at dyrke sex i det fri så længe deltagerne ikke generer andre.
  Meningerne var dog noget delte da TV SYD i dag spurgte badegæsterne på Houstrup strand om det er ok at dyrke sex i klitterne.
  